CELEX: 32019D0028
Language: et
Date: 2018-12-10 00:00:00
Title: Nõukogu otsus (EL) 2019/28, 10. detsember 2018, Euroopa Liidu nimel võetava seisukoha kohta assotsiatsiooninõukogus, mis on loodud Euroopa – Vahemere piirkonna lepinguga (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel) seoses ELi ja Jordaania partnerluse prioriteetide kehtivuse pikendamisega kahe aasta võrra

10.1.2019   
               
               
                  ET
               
               
                  Euroopa Liidu Teataja
               
               
                  L 8/27
               
            
         NÕUKOGU OTSUS (EL) 2019/28,
         10. detsember 2018,
         Euroopa Liidu nimel võetava seisukoha kohta assotsiatsiooninõukogus, mis on loodud Euroopa – Vahemere piirkonna lepinguga (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel) seoses ELi ja Jordaania partnerluse prioriteetide kehtivuse pikendamisega kahe aasta võrra
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,
         võttes arvesse Euroopa Komisjoni ning liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Euroopa – Vahemere piirkonna lepingule, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel (edaspidi „leping“), kirjutati alla 24. novembril 1997 ja see jõustus 1. mail 2002 (1).
                  
               
                     (2)
                  
                  
                     Assotsiatsiooninõukogu poolt 19. detsembril 2016. aastal vastu võetud ELi ja Jordaania partnerluse prioriteetide läbivaatamise alusel leppisid lepinguosalised kokku prioriteetide jätkuvas kehtivuses suunava dokumendina, mille alusel jätkata partnerluse tugevdamist.
                  
               
                     (3)
                  
                  
                     Vastavalt lepingu artiklile 91 on assotsiatsiooninõukogul õigus teha otsuseid, mida ta peab lepingu eesmärkide saavutamiseks vajalikuks.
                  
               
                     (4)
                  
                  
                     Assotsiatsiooninõukogu võtab kirjaliku menetluse teel vastu otsuse ELi ja Jordaania partnerluse prioriteetide kehtivuse kaheaastase pikendamise kohta kuni 2020. aasta lõpuni.
                  
               
                     (5)
                  
                  
                     On asjakohane kehtestada assotsiatsiooninõukogus liidu nimel vastu võetav seisukoht, sest otsus saab olema liidu jaoks siduv,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse Liidu nimel assotsiatsiooninõukogus, mis on loodud Euroopa – Vahemere piirkonna lepinguga, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel, seoses ELi ja Jordaania partnerluse prioriteetide kehtivuse pikendamisega kahe aasta võrra, põhineb käesolevale otsusele lisatud ELi–Jordaania assotsiatsiooninõukogu otsuse eelnõul.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 10. detsember 2018
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  Euroopa – Vahemere piirkonna leping, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel (EÜT L 129, 15.5.2002, lk 3).
      
      
         
            LISA
            
               
                  ELi-Jordaania assotsiatsiooninõukogu OTSUS nr 1/2018
                  …,
                  millega lepitakse kokku pikendada ELi ja Jordaania partnerluse prioriteetide kehtivust kahe aasta võrra
                  EUROOPA LIIDU – JORDAANIA ASSOTSIATSIOONINÕUKOGU,
                  võttes arvesse Euroopa – Vahemere piirkonna lepingut, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania vahel (edaspidi „leping“),
                  ning arvestades järgmist:
                  
                              (1)
                           
                           
                              Euroopa – Vahemere piirkonna leping, millega luuakse assotsiatsioon ühelt poolt Euroopa ühenduste ja nende liikmesriikide ja teiselt poolt Jordaania vahel, kirjutati alla 24. novembril 1997 ja see jõustus 1. mail 2002.
                           
                        
                              (2)
                           
                           
                              Lepingu artikli 91 kohaselt on assotsiatsiooninõukogul õigus teha asjakohaseid otsuseid, mida ta peab lepingu eesmärkide saavutamiseks vajalikuks.
                           
                        
                              (3)
                           
                           
                              Lepingu artikli 101 kohaselt võtavad lepinguosalised kõik üld- või erimeetmed, mida on vaja lepingust tulenevate kohustuste täitmiseks, ja tagavad lepingus sätestatud eesmärkide saavutamise.
                           
                        
                              (4)
                           
                           
                              19. detsembri 2016. aasta otsusega nr 1/2016 leppis assotsiatsiooninõukogu kokku ELi ja Jordaania partnerluse prioriteetides aastateks 2016–2018, et tugevdada omavahelist partnerlust eesmärgiga toetada ja tugevdada Jordaania vastupanuvõimet ja stabiilsust, püüdes samal ajal toime tulla pikaleveninud Süüria konflikti mõjuga.
                           
                        
                              (5)
                           
                           
                              ELi ja Jordaania partnerluse prioriteetide läbivaatamise tulemusena leppisid lepinguosalised kokku, et 2016. aastal kokku lepitud partnerluse prioriteetide kehtivust pikendatakse kuni 2020. aasta lõpuni ning ajavahemikus 2019–2020 on asjakohane partnerluse prioriteedid ning neile lisatud ELi ja Jordaania kokkulepe läbi vaadata;
                           
                        
                              (6)
                           
                           
                              Assotsiatsiooninõukogu töökorra artiklis 10 on sätestatud võimalus võtta mõlema lepinguosalise nõusolekul koosolekute vahel kirjaliku menetluse teel vastu otsuseid,
                           
                        ON TEINUD JÄRGMISE OTSUSE:
                  
                     Artikkel 1
                     Kirjaliku menetluse korras tegutsev assotsiatsiooninõukogu otsustab, et assotsiatsiooninõukogu 19. detsembri 2016. aasta otsusele nr 1/2016 lisatud ELi ja Jordaania partnerluse prioriteetide kehtivust pikendatakse kuni 31. detsembrini 2020.
                  
                  
                     Artikkel 2
                     Käesolev otsus jõustub selle vastuvõtmise päeval.
                  
                  
                     …,
                     
                        
                           Assotsiatsiooninõukogu nimel
                        
                        
                           eesistuja